stanford-oval/wikipedia huggingface dataset:
เทโร เอ็นเตอร์เทนเม้นท์
ผลงาน > ละครซิตคอม

ซิตคอมที่ออกอากาศทางช่อง 3
| ชื่อ | วันและเวลา | วันที่ | นักแสดงนำ | บทบาท | ผลิตร่วมกับ |
| --- | --- | --- | --- | --- | --- |
| สงครามข้างเตา | ไม่ทราบเวลาการออกอากาศ | พ.ศ. 2547 | ลีโอ พุฒ สุจิรา อรุณพิพัฒน์ ไพโรจน์ ใจสิงห์ อนันต์ บุนนาค  | จุมโพ่ แป้ง เฮียอ๋า อาจารย์แซม | บางกอกการละคอน |

ซิตคอมที่ออกอากาศทางช่อง 7HD
| ชื่อ | วันและเวลา | วันที่ | นักแสดงนำ | บทบาท |
| --- | --- | --- | --- | --- |
| ผู้ใหญ่โย่ง |  | ยังไม่มีกำหนดการออกอากาศ | โย่ง เชิญยิ้ม ธนากร ศรีบรรจง พรทิวา สาครจันทร์ |  |
| รักสุดซอย |  | ยังไม่มีกำหนดการออกอากาศ | พงศกร โตสุวรรณ ปาณิชดา แสงสุวรรณ  |  |
ผลงาน > รายการโทรทัศน์ > รายการสอนภาษาอังกฤษ

| ชื่อ | พิธีกร | วันและเวลา | วันที่ | ออกอากาศ |
| --- | --- | --- | --- | --- |
| TALK OF THE TOWN |  Andrew Biggs   Captain Pat  | วันจันทร์-วันศุกร์ เวลา 05.45-06.00 น. | พ.ศ. 2541 - 30 พฤษภาคม พ.ศ. 2546 | ช่อง 3 |
| อิงลิชมินิทแก็งค์ |  Andrew Biggs | วันจันทร์-วันศุกร์ เวลา 19.59-20.00 น. | พ.ศ. 2548 - พ.ศ. 2549 | ช่อง 3 |
ผลงาน > รายการโทรทัศน์ > รายการวาไรตี้

| ชื่อ | พิธีกร | วันและเวลา | วันที่ | ออกอากาศ | ผลิตร่วมกับ |
| --- | --- | --- | --- | --- | --- |
| ทีวีเบลอเบลอ | นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย | 22.20 - 23.20 | 1 มกราคม - 15 เมษายน พ.ศ. 2547 | ช่อง 3 | บางกอกการละคอน   โต๊ะกลมโทรทัศน์ |
ผลงาน > รายการโทรทัศน์ > รายการประกวดร้องเพลง

| ชื่อ | พิธีกร | วันและเวลา | วันที่ | ออกอากาศ | ผลิตร่วมกับ |
| --- | --- | --- | --- | --- | --- |
| น้องรัก นักร้อง |  โก๊ะตี๋ อารามบอย | วันจันทร์ - พุธ เวลา 17.45 - 18.30 น.   และ เวลา 17.30 - 18.25 น. | 26 มกราคม - 29 กรกฎาคม พ.ศ. 2558 | ช่อง 3 เอชดี | จันทร์ 25   กันตนา เอฟโวลูชั่น |
ผลงาน > รายการโทรทัศน์ > รายการโชว์ความสามารถ

| ชื่อ | พิธีกร | วันและเวลา | วันที่ | ออกอากาศ |
| --- | --- | --- | --- | --- |
| ถูกใจ ให้เลย |   กพล ทองพลับ  | ทุกวันอาทิตย์ เวลา 7.45 - 8.35 7.40 - 8.25 | 7 ตุลาคม พ.ศ. 2555 - 7 เมษายน พ.ศ. 2556 7 กรกฎาคม พ.ศ. 2556 - 28 กันยายน พ.ศ. 2556 | ช่อง 3 |
| โตมิโตมาโชว์ดะ |   กพล ทองพลับ  | ทุกวันอาทิตย์ เวลา 17.00 - 18.00 น. | พ.ศ. 2556 - 2557 | ช่อง 3 เอสดี   YouTube:TERO DIGITAL |
ผลงาน > รายการโทรทัศน์ > รายการสัมภาษณ์

| ชื่อ | พิธีกร | วันและเวลา | วันที่ | ออกอากาศ | ผลิตร่วมกับ |
| --- | --- | --- | --- | --- | --- |
| จับเข่าคุย |   สรยุทธ สุทัศนะจินดา  | ทุกวันเสาร์ เวลา 23.20-00.20 น. และ ทุกวันจันทร์ เวลา 23.15-00.15 น. | 4 ตุลาคม พ.ศ. 2546 - พ.ศ. 2547 / 14 เมษายน - 24 ธันวาคม พ.ศ. 2550 / 14 มกราคม พ.ศ. 2551 - 27 เมษายน พ.ศ. 2552 | ช่อง 3 | บางกอกการละคอน |
| ลองซักตั้ง |   กฤษนะ ละไล  | ทุกวันอาทิตย์ เวลา 16.30-17.00 น. | พ.ศ. 2547 | ช่อง 3 |  |
| เรียกน้ำย่อย |   กฤษนะ ละไล  | ทุกวันเสาร์และวันอาทิตย์ เวลา 18.28-18.30 น. | พ.ศ. 2547 - 2548 | ช่อง 3 |  |
| มนุษย์ล้อโลก |   กฤษนะ ละไล  | ทุกวันอาทิตย์ เวลา 07.30-07.45 น. | พ.ศ. 2549 | ช่อง 3 |  |
| ดีเบต (โต้เหตุผล ค้นความจริง)     รวมเป็นช่วงหนึ่งของรายการเรื่องเด่นเย็นนี้  |  สราวุธ เฮ้งสวัสดิ์ ภาษิต อภิญญาวาท | วันจันทร์-วันศุกร์ เวลา 16.30 - 17.00 น. | 1 พฤษภาคม - 29 ธันวาคม พ.ศ. 2560 | ช่อง 3 เอชดี   ควบคู่กับทางออนไลน์  YouTube:TERO DIGITAL   Facebook:TERODigital  |  |
| ถกไม่เถียง     รวมเป็นช่วงหนึ่งของรายการข่าวเย็นประเด็นร้อน  |  ทิน โชคกมลกิจ | วันจันทร์-วันศุกร์ เวลา 17.30 - 18.00 น.   เดิมทุกวัน จันทร์ - ศุกร์ เวลา 17.00 - 17.30 น. (15  มีนาคม 2564 - 31 สิงหาคม 2564)   ทุกวันจันทร์-พฤหัสบดี เวลา 17.00 - 18.00 น. (1 กันยายน 2564 - 30 มิถุนายน 2565    ทุกวัน จันทร์ - ศุกร์ เวลา 17.00 น. (4 กรกฎาคม 2565 - 2 มิถุนายน 2566)    เดิมทุกวัน จันทร์ - ศุกร์ เวลา 17.30 - 18.00 น. (5 มิถุนายน 2566 - 9 ตุลาคม 2566 , 20 พฤศจิกายน 2566 - 31 ธันวาคม 2567 , 3 มีนาคม 2568 - ปัจจุบัน )   เดิมทุกวัน จันทร์ - ศุกร์ เวลา 17.30 - 18.15 น. (10 ตุลาคม 2566 - 17 พฤศจิกายน 2566)   เดิมทุกวันจันทร์-ศุกร์ เวลา 17.00 - 18.00 น. (1 มกราคม 2568 - 28 กุมภาพันธ์ 2568) | 15 มีนาคม พ.ศ. 2564 - ปัจจุบัน | ช่อง 7 เอชดี   ควบคู่กับทางออนไลน์  YouTube:TERO DIGITAL   Facebook:TERODigital   Twitter:terodigital   IG:terodigital   TikTok:@terodigital  |  |
| ถกไม่เถียง weekend |  ทิน โชคกมลกิจ | วันเสาร์ - อาทิตย์ เวลา 17.30 - 18.00 น. | 6 มกราคม พ.ศ. 2567 - 26 พฤษภาคม พ.ศ. 2567 | ช่อง 7 เอชดี   ควบคู่กับทางออนไลน์  YouTube:TERO DIGITAL   Facebook:TERODigital   Twitter:terodigital   IG:terodigital   TikTok:@terodigital  |  |
| ขอกอดหน่อย |   อัญรินทร์ ธีราธนันพัฒน์  | ทุกวันอาทิตย์ เวลา 12:30 - 13:30 น.  เดิมทุกวันจันทร์-ศุกร์ เวลา 12.30 - 12.40 น.  ( 2 มกราคม - 30 มิถุนายน 2566 )  | 2 มกราคม พ.ศ. 2566 - 27 สิงหาคม พ.ศ 2566 | ช่อง 7 เอชดี YouTube:TERO DIGITAL   Facebook:TERODigital   Twitter:terodigital   IG:terodigital   TikTok:@terodigital  |  |
ผลงาน > รายการโทรทัศน์ > รายการท่องเที่ยว

| ชื่อ | พิธีกร | วันและเวลา | วันที่ | ออกอากาศ | ผลิตร่วมกับ |
| --- | --- | --- | --- | --- | --- |
| ลีลามี |   นิรุตติ์ ศิริจรรยา   ณัฐพงษ์ จอมบดินทร์  |   ทุกวันอาทิตย์ เวลา 23.00-24.00 น.  ทุกวันอาทิตย์ เวลา 12.00-13.00 น. |  ซีซั่น 1 (EP1-238) พ.ศ. 2557 - 22 กันยายน พ.ศ. 2562 (งดการออกอากาศชั่วคราวตั้งแต่วันที่ 15 ตุลาคม-13 พฤศจิกายน พ.ศ. 2559 เป็นต้นไป 3SD28ได้ประกาศของดการออกอากาศรายการตามโปรแกรมเดิมตามปกติ เนื่องมาจาก พระบาทสมเด็จพระปรมินทรมหาภูมิพลอดุลยเดช เสด็จสวรรคต เมื่อวันพฤหัสบดีที่ 13 ตุลาคม พ.ศ. 2559 เวลา 15.52 นาฬิกา ณ อาคารเฉลิมพระเกียรติ โรงพยาบาลศิริราช ทำให้มีมติจากคำสั่งของ กสทช. ได้ออกคำสั่งให้งดการออกอากาศรายการที่แสดงถึงความรื่นเริงเป็นระยะเวลา 30 วัน และในปี 2560 ตลอดทั้งเดือนตุลาคมได้งดการออกอากาศละครหรือรายการที่สื่อถึงความบันเทิงรื่นเริงใจเนื่องมาจาก พระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ที่มีขึ้นในระหว่างวันที่ 25 - 29 ตุลาคม พ.ศ. 2560 อันเป็นคำสั่งและแนวทางในการออกอากาศรายการโทรทัศน์รวมไปถึงสื่อโฆษณาต่างๆ ที่ได้รับจากสมาคมมีเดียเอเยนซี่ และธุรกิจสื่อแห่งประเทศไทย จึงทำให้ต้องมีการพักการออกอากาศ)   ซีซั่น 2 (EP.1-24) 3 พฤศจิกายน พ.ศ. 2562 - 5 เมษายน พ.ศ. 2563;หยุดพักการเดินทางและการออกอากาศชั่วคราวเนื่องมาจากการระบาดทั่วของโควิด-19 (Covid-19) ที่ระบาดไปทั่วโลก จนเกิดเป็นมาตรการนโยบายปิดประเทศ และขอความร่วมมืองดการเดินทางจากทางรัฐบาล | ช่อง 3 เอสดี     YouTube:TERO Variety   YouTube:TERO DIGITAL   YouTube:ลีลาวดี ฮอลิเดย์   AmarinTVHD34     YouTube:Image Corporation   Facebook:รายการลีลามี leelame   Line TV:leelame  |   บริษัท อิมเมจ คอร์ปอเรชั่น (ประเทศไทย) จำกัด  |
| หนุ่มแท่งอารามทัวร์ |  คงกระพัน แสงสุริยะ ศักดิ์สิทธิ์ แท่งทอง | วันเสาร์ เวลา 13.00-14.00 น. | 6 มกราคม พ.ศ. 2567 - ปัจจุบัน | ช่อง 7 เอชดี | ดีด็อคสตูดิโอส์ |
ผลงาน > รายการโทรทัศน์ > รายการตลก

| ชื่อ | พิธีกร | วันและเวลา | วันที่ | ออกอากาศ | ผลิตร่วมกับ |
| --- | --- | --- | --- | --- | --- |
| เรื่อง(ไม่)เป็นเรื่อง | จตุพล ชมภูนิช | วันอาทิตย์ เวลา 22.20-23.20 น. | พ.ศ. 2545 | ช่อง 3 | บางกอกการละคอน |
| Joker Variety วาไรตี้ จี้เส้น | บอล เชิญยิ้ม   ค่อม ชวนชื่น   บริบูรณ์ จันทร์เรือง   โรเบิร์ต สายควัน   โย่ง เชิญยิ้ม   จิ้ม ชวนชื่น | วันจันทร์-วันพุธ เวลา 13.15-13.40 น. | 7 มกราคม พ.ศ. 2559 - 19 มีนาคม พ.ศ. 2561 |   ช่อง 3 เอชดี   YouTube:TERO DIGITAL  |  |
| พระราม 4 คาเฟ่   พระราม 4 ซันเดย์ | บอล เชิญยิ้ม   ค่อม ชวนชื่น   บริบูรณ์ จันทร์เรือง   เจี๊ยบ เชิญยิ้ม | วันพฤหัสบดี เวลา 23.20-00.30 น.   และ วันอาทิตย์ เวลา 16.00-17.00 น. | 21 พฤศจิกายน พ.ศ. 2558 - 18 กันยายน พ.ศ. 2559 |   ช่อง 3 เอชดี   YouTube:TERO DIGITAL  |  |
| โกดังมหาสนุก | บอล เชิญยิ้ม   ค่อม ชวนชื่น   บริบูรณ์ จันทร์เรือง   โรเบิร์ต สายควัน   เจี๊ยบ เชิญยิ้ม   โย่ง เชิญยิ้ม | วันจันทร์-วันพุธ เวลา 12:15-12:40 น. | 20 มีนาคม พ.ศ. 2561 - 16 กุมภาพันธ์ พ.ศ. 2564 |   ช่อง 3 เอชดี   YouTube:TERO DIGITAL  |  |
| ขบวนการซ่า ฮายกล้อ |  บอล เชิญยิ้ม   เจี๊ยบ เชิญยิ้ม   โย่ง เชิญยิ้ม   โย่ง เชิญยิ้ม   ค่อม ชวนชื่น   พวง เชิญยิ้ม   พวง เชิญยิ้ม   แจ็ค เชิญยิ้ม   กระรอก เชิญยิ้ม   อรชร เชิญยิ้ม   หน่อย เชิญยิ้ม   วนิดา แสงสุข   อาไท กลมกิ๊ก  | วันอาทิตย์ เวลา 12.45-13.30 น. | 14 กุมภาพันธ์ - 2 พฤษภาคม พ.ศ. 2564 |   ช่อง 7 เอชดี Website:BUGABOO.TV  |  |
ผลงาน > รายการโทรทัศน์ > รายการเตือนภัย

| ชื่อ | พิธีกร | วันและเวลา | วันที่ | ออกอากาศ | ผลิตร่วมกับ |
| --- | --- | --- | --- | --- | --- |
| 108 ภัยหญิง |   ศิริบูรณ์ ณัฐพันธ์  | ทุกวันเสาร์และวันอาทิตย์ เวลา 18.25-18.27 น. | พ.ศ. 2545 - 2549 | ช่อง 3 | บริษัท เซิร์ช เอ็นเตอร์เทน​เม้นท์ จำกัด |
| ฆ่าโง่ |   ทนายสงกาญ์ อัจฉริยะทรัพย์  | ทุกวันเสาร์ เวลา 12.05 - 13.00 น. | 3 มกราคม พ.ศ. 2565 - 26 สิงหาคม พ.ศ. 2566 |    ช่อง 7HD (35) YouTube:TERO DIGITAL  |  |
ผลงาน > รายการโทรทัศน์ > รายการการ์ตูน

| ชื่อ | พิธีกร | วันและเวลา | วันที่ | ออกอากาศ |
| --- | --- | --- | --- | --- |
| การ์ตูนดังสุดสัปดาห์ |  ดีเจวี-รวีโรจน์ เลิศพิภพเมธา   เรโกะ เหมียวซัง-วรจรรย์ แสงเงิน   ซอฟ-โศภิษฐ์สกร โชติธนฤทธิ์  น้ำ-กัญญ์กุลณัช ปัญญากิตตินันท์   น้าเน็ก-เกตุเสพย์สวัสดิ์ ปาลกะวงศ์ ณ อยุธยา | วันเสาร์ เวลา 07.00-08.00 น.   วันอาทิตย์ เวลา 07.00-07.30 น. | 3 กรกฎาคม พ.ศ. 2564 - ปัจจุบัน | ช่อง 7 เอชดี |
ผลงาน > รายการโทรทัศน์ > รายการสำหรับเด็ก

| ชี่อ | พิธีกร | วันและเวลา | วันที่ | ออกอากาศ |
| --- | --- | --- | --- | --- |
| FUN 4 |   วรวรรณ ธนะมงคล   เศรษฐศิริ นิรันดร์   ฐิติมา ปู่ดำ   ไพโรจน์ พิวเตอร์บอก์ | ทุกวัน จันทร์ - ศุกร์ เวลา 06.30 - 07.00 น. | พ.ศ. 2546 | ช่อง 3 |
| อมยิ้ม |   ทวีศิลป์ วิษณุโยธิน   ฉัตรปวีณ์ ตรีชัชวาลวงศ์  | ทุกวัน จันทร์ - ศุกร์ เวลา 15.30 - 16.00 น. | 13 ตุลาคม พ.ศ 2553 -  8 มีนาคม พ.ศ. 2559 | ช่อง 3 เอชดี |
| ครอบครัวข่าวเด็ก |   ปัณณสิษฐ์ จิวะพงศ์   ปาณิศรา ทรัพย์ชาตอนันต์   ธฤตตะวัน เจริญสุข   ชินพรรธน์ กิติชัยวรางค์กูร | ทุกวัน จันทร์-ศุกร์ เวลา 05.35 - 05.45 น. และ ทุกเสาร์ 05.35 - 06.00 น. | 20 มิถุนายน พ.ศ 2555 - 24 กันยายน พ.ศ. 2560 | ช่อง 3 เอชดี |
ดูเพิ่ม

สโมสรฟุตบอลโปลิศ เทโร
แหล่งข้อมูลอื่น

บริษัท เทโร เอ็นเตอร์เทนเม้นท์ จำกัด (มหาชน)
บริษัท เทโร เรดิโอ จำกัด
บริษัท เทโร มิวสิก จำกัด (www.qikplay.com)
บริษัท ไทยทิคเก็ตเมเจอร์ จำกัด
สโมสรฟุตบอลโปลิศ เทโร เก็บถาวร 2020-12-28 ที่ เวย์แบ็กแมชชีน
| ด ค กเทโร เอ็นเตอร์เทนเม้นท์ |
| --- | --- | --- |
| บุคลากรสำคัญ |  ไบรอันลินด์เซ มาร์การ์ (กรรมการผู้จัดการ)  |  |
| ธุรกิจโทรทัศน์และวิทยุ |  เทโร ดรามา  เทโร เทเลวิชัน  เทโร นิวส์  เทโร เรดิโอ  |  |
| ธุรกิจดนตรี |  เทโร มิวสิค  |  |
| ธุรกิจภาพยนตร์ |  ฟิล์มบางกอก  |  |
| ดูเพิ่ม |  สโมสรฟุตบอลโปลิศ เทโร  มิสไทยแลนด์เวิลด์  บางกอก ฮอลล์  |  |
Re:Zero - รีเซทชีวิต ฝ่าวิกฤตต่างโลก
เนื้อเรื่อง

นัทสึกิ สุบารุ เป็นคนที่มีนิสัยไม่ชอบเข้าสังคม จนวันหนึ่งเขาได้ถูกส่งไปยังโลกแฟนตาซี หลังจากที่มาถึงได้ไม่นาน เขาก็ถูกสังหารขณะที่พยายามจะช่วยเหลือเด็กสาวฮาล์ฟเอลฟ์ที่ได้เป็นเพื่อนกับเขา เอมิเลีย หญิงสาวที่ได้เข้าสมัครป็นผู้ปกครองแห่งอาณาจักรลูนิกา หลังจากที่เขาได้ตายนับไม่ถ้วน ภาพเวลาในอดีตก็ได้กลับมาฉายให้เห็นหลายครั้ง สุบารุรู้ได้ทันทีว่าเขานั้นมีพลังในการย้อนเวลาหลังจากที่เขาตาย หลังจากที่ได้ช่วยเหลือเอมิเลียได้สำเร็จ เขาได้ขอไปอยู่อาศัยกับเธอในฐานะพ่อบ้าน ด้วยความรู้สึกถึงบุญคุณและความรักที่มีต่อเอมิเลีย สุบารุจึงใช้ความสามารถของเขาในการปกป้องและคอยช่วยเหลือเอมิเลียในการขึ้นไปเป็นราชินีคนถัดไป และเขายังได้คอยช่วยเหลือเพื่อนร่วมทางของเขาอีกมากมาย แม้ว่าเขานั้นจะต้องแบกรับความเจ็บปวดในทุกครั้งที่เขาต้องตาย รวมไปถึงความทรงจำทุกอย่างที่มีแต่เขาคนเดียวเท่านั้นที่จำได้
สื่อการผลิต > นวนิยาย

ในช่วงปี 2000 (พ.ศ. 2543) นิยายเรื่องอสูรรับใช้ของยาย 0 สนิท (Zero no Tsukaima) ได้ทำให้เกิดแฟนฟิกชันข้นขึ้นมาบนเว็บไซต์ โชเซ็ตสึกะ นิ นาโร ("มาเป็นนักแต่งนิยายกัน!") หรือที่รู้จักในอีกชื่อว่า นาโระ นั้นจึงทำให้ ทัปเปย์ นากะทสึกิ เริ่มแต่งนวนิยายอสูรรับใช้ของยาย 0 สนิท ฉบับแฟนเมดขึ้นมาในนาโระ ก่อนที่จะมาเขียนให้เป็นแนว Isekai ("ต่างโลก") ในภายหลัง จากแนวคิดทั้งหมดนี้เอง จึงทำให้เขาได้เริ่มแต่ง web novel ต้นฉบับของตัวเองบนนาโระ โดยใช้ชื่อนิยายนั้นว่า "Re:Zero" ขึ้นมาในปี พ.ศ. 2555
ประธานบริษัท MF Bunko J มาซาฮิโตะ อิเกโมโต้ ได้เห็นนิยายเรื่องนี้ในช่วงเดือนเมษายน พ.ศ. 2556 ผ่านหน้าฟีดบนทวิตเตอร์ของเขา เขารู้ประทับใจในเรื่องนี้เป็นอย่างมาก "การกลับมาจากความตายและความสิ้นหวังที่น่าประหลาดใจ ผสมกับความเป็นแฟนตาซี" นั้นจึงทำให้เขาได้มาร่วมงานกับนากะทสึกิ ในการเปลี่ยนเรื่องนี้ให้กลายเป็นนวนิยาย นิยายส่วนใหญ่จะมีจำนวนหน้าอยู่ที่ 250 หน้า แต่นากะทสึกิได้ใส่เนื้อหาลงไปกว่า 1,000 หน้าในเล่มแรก ทำให้อิเกโมโต้ต้องทำงานหนักมาก ในช่วงที่นากะทสึกิต้องการให้เล่าถึงการกำเนิดโลกในนิยายขึ้นมาก่อน อิเกโมโต้กลับรู้สึกว่าควรให้ความสำคัญกับความรู้สึกที่ผู้อ่านจะมีกับตัวละครมากกว่า เขาจึงจัดเรียงเนื้อเรื่องใหม่ นั้นจึงทำให้ส่วนของเรื่องราวของโลกและตำนานต่าง ๆ ถูกใส่ไว้ในบทที่สามของเรื่องนี้
ชินอิจิโร่ โอทสึกะ ก่อนที่เขานั้นจะได้มาร่วมงานกับ Re:Zero ซึ่งเขาก็ได้เคยวาดภาพให้วิดีโอเกมมาก่อน จึงทำให้เขานั้นได้เข้ามาร่วมวาดภาพฉากให้กับซีรีส์นี้ หลังจากที่เขาได้อ่าน web novel เขาก็ได้ส่งแบบตัวละครที่เขาได้ออกแบบให้กับอิเกโมโต้ โดยตัวละครที่ชื่อสุบารุในตอนแรกนั้นได้ถูกออกแบบมาให้ดูเหมือนคนที่มีนิสัยไม่ดี โอสึกะได้อธิบายว่า "หน้าของเขาดูไม่เหมือนกับเด็กหนุ่มเลย" จึงทำให้อิเกโมโต้ขอให้ช่วยปรับตัวละครให้ดูเป็นมิตรและอ่อนโยนมากกว่านี้ เพื่อให้ผู้อ่านให้เข้าถึงอารมณ์ในฉากที่เศร้าได้มากขึ้น และตัวของเอมิเลียในต้นฉบับเองก็ได้ถูกแบบมาให้ดูเย็นชา ต่อมาจึงได้มีการปรับเปลี่ยนให้เธอมีความน่าสนใจมากขึ้น อิเกโมโต้ได้กล่าวอีกว่า "ตัวเธอนั้นจะต้องเหมาะกับการเป็นนางเอกที่ดี" เรมกับแรมก็ได้ถูกเปลี่ยนจากต้นฉบับเช่นกัน โดยต้นฉบับของทั้งสองคนนั้นทรงผมนั้นไม่ได้มีความคล้ายกัน และชุดเมดนั้นมีความยาวกับความดั้งเดิมมากเกินไป
สื่อการผลิต > อนิเมะ > การพัฒนาและการผลิต

การทำ Re:Zero เป็นอนิเมะได้เริ่มตั้งแต่ช่วงแรก ๆ ของซีรีส์
โช ทานากะ ผู้จัดการของบริษัทคาโดกาว่า (Kadokawa) ได้เข้ามาถามอิเกโมโต้เกี่ยวกับการที่จะนำมาทำเป็นอนิเมะ อิเกโมโต้จึงได้เสนอให้ไปลองอ่าน web novels ของนากะทสึกิ แต่ด้วยกการที่ทั้งสองนั้นสื่อสารกันผิดพลาดไป จึงทำให้อิเกโมโต้เชื่อว่าทานากะนั้นไม่ได้สนใจ และได้พูดคุยกันใหม่หลังจากที่ได้แปลง web novels เป็นสื่อพิมพ์เรียบร้อยแล้ว
ส่วนของการพูดคุยในการนำมาทำเป็นอนิเมะ อิเกโมโต้และทานากะได้เข้าไปพูดคุยกับซึนากิ โยชิกาว่า ซึ้งเป็นผู้จัดการสตูดิโอ White Fox เกี่ยวกับความเป็นไปได้ในการที่จะทำอนิเมะให้เรื่องนี้ ด้วยความหวังจะที่ทำซีรีส์นี้เป็นอนิเมะ เหมือนกับเรื่อง สไตนส์;เกท (เรื่องที่ White Fox ได้เคยทำให้) และความประทับใจในงานภาพของสตูดิโอนี้ ทานากะจึงได้ติดต่องานให้กับบริษัทนี้ หลังจากนั้นประธานบริษัทก็ได้ติดต่อโยชิคาว่าที่เกี่ยวกับคำขอของเขาว่าจะทำให้นานที่สุด ตราบใดที่อนิเมะไม่ได้มีฉากรุนแรงต่อหน้ารายการทีวี
การสร้างอนิเมะเริ่มต้นขึ้นในช่วงหลังจากปล่อยตัวนิยายเล่มที่ 5 ออกไปในช่วงเดือนตุลาคม พ.ศ. 2557 มาซาฮารุ วาตานาเบะ ได้เลือก โยชิกาว่า เป็นผู้กำกับซีรีส์นี้ เพราะว่าเขานั้นเคยทำงานในสตูดิโอ key animation มาก่อน และเช่นเดียวกัน เคียวตะ ซาไกก็ได้ถูกเลือกให้มาออกแบบตัวละครและเป็นผู้กำกับแอนิเมชัน เนื่องจากโยชิกาว่าเชื่อว่าเธอจะสื่อภาพได้เหมือนกับในนิยาย และสามารถควบคุมคุณภาพได้อย่างดี จนครบทั้งหมด 25 ตอน มาซาฮิโระ โยโกทานิ ได้มาทำหน้าที่ในตำแหน่งผู้เขียน ให้ซีรีส์นี้ซึ่งเป็นครั้งแรกของเขาในการเขียนแนว "เกิดใหม่ในอีกโลกหนึ่ง" โยชิคาว่าได้เตือนเขาถึงความรุนแรงของซีรีส์นี้ แต่โยโกทานินั้นก็ยังคงตกใจกับฉากรุนแรงที่น่าหวั่นไหวในช่วงบทที่ 3 หลังจากที่อ่านบทแรกจบเขาก็ได้ตกลงที่ทำงานนี้ และได้มอบงานนี้ในบาว4งส่วนให้กับผู้ช่วยเชียนอีก 2 ท่าน โยชิโกะ นากามูระ ก็ได้มีส่วนร่วมในงานนี้เป็นบางครั้ง หลังจากที่โยโกทานิเขียนบทเสร็จไปได้ 3 ตอน ครั้งหนึ่งโยโกทานิและนากามูระ ไม่สามารถเขียนบทต่อไปได้ พวกเขาจึงได้ตัดสินใจที่จะหาคนอื่นมาช่วยเขียน กาคุ อิวาสะ ประธานบริษัท White Fox ได้ขอให้พวกเขาจ้างคนที่ "มีอายุน้อยกว่า" โยโกทานิจึงได้แนะนำ อิจิ อุเมะฮาระ มาเข้าร่วมด้วย ขณะเดียวกัน นากาสึกิได้เคยเล่นเกม Chaos;Child ซึ่งเขียนโดย อุเมะฮาระ พอดี เขาจึงเลือกให้อุเมะฮาระ มาเขียนในส่วนของ "ฉากเจ็บปวดเจ็บใจ" อุเมะฮาระได้ถูกเชิญมามีส่วนร่วมในช่วงที่ตอนที่ 8 และ 9 กำลังเขียน นั้นจึงทำให้ Re:Zero เป็นนวนิยายเรื่องแรกที่นักเขียนบท (ภาพยนตร์) ได้มาร่วมทำงานด้วย
แก๊งออฟโฟร์

แถวบน (ซ้าย–ขวา): เจียง ชิง, จาง ชุนเฉียว
แถวล่าง (ซ้าย–ขวา): เหยา เหวินยฺเหวียน, หวัง หงเหวิน
แก๊งสี่คน หรือ แก๊งออฟโฟร์ (จีนตัวย่อ: 四人帮; จีนตัวเต็ม: 四人幫; พินอิน: Sì rén bāng) เป็นกลุ่มการเมืองแนวลัทธิเหมา ประกอบด้วยเจ้าหน้าที่พรรคคอมมิวนิสต์จีนสี่คน พวกเขาโดดเด่นขึ้นมาในช่วงการปฏิวัติวัฒนธรรม (ค.ศ. 1966–1976) และต่อมาถูกตั้งข้อหาอาชญากรรมกบฏหลายกระทงเนื่องจากความรับผิดชอบของพวกเขาต่อความเกินเลยและความล้มเหลวในการปฏิวัติวัฒนธรรม บุคคลสำคัญที่เป็นผู้นำของกลุ่มคือเจียง ชิง (ภริยาคนสุดท้ายของเหมา เจ๋อตง) สมาชิกคนอื่น ๆ ได้แก่ จาง ชุนเฉียว, เหยา เหวินยฺเหวียน และหวัง หงเหวิน
แก๊งสี่คนควบคุมองค์กรอำนาจของพรรคคอมมิวนิสต์จีนในช่วงปลายของการปฏิวัติวัฒนธรรม แม้ยังไม่ชัดเจนว่าการตัดสินใจสำคัญใดบ้างที่เหมา เจ๋อตงเป็นผู้กระทำและแก๊งเป็นผู้ดำเนินการ และการตัดสินใจใดบ้างที่เป็นผลมาจากการวางแผนของแก๊งสี่คนเอง
การโค่นอำนาจพวกเขาไม่ได้หมายถึงการปฏิเสธการปฏิวัติวัฒนธรรมโดยตัวมันเองแต่อย่างใด มันถูกจัดตั้งโดยผู้นำคนใหม่ นายกรัฐมนตรีฮฺว่า กั๋วเฟิง และคนอื่น ๆ ที่ก้าวขึ้นมาในช่วงเวลานั้น การปฏิเสธกระบวนการเปลี่ยนแปลงทั้งหมดอย่างมีนัยสำคัญเกิดขึ้นในภายหลัง เมื่อเติ้ง เสี่ยวผิงคืนสู่อำนาจในการประชุมสภาแห่งชาติครั้งที่ 11 ของพรรคคอมมิวนิสต์จีน และอำนาจของฮฺว่าค่อย ๆ ลดลง
การก่อตัว

กลุ่มนี้นำโดยเจียง ชิง และประกอบด้วยผู้ร่วมงานใกล้ชิดของเธอสามคน ได้แก่ จาง ชุนเฉียว, เหยา เหวินยฺเหวียน และหวัง หงเหวิน ชายอีกสองคนที่เสียชีวิตไปแล้วใน ค.ศ. 1976 คือคัง เชิง และเซี่ย ฟู่จื้อ ถูกระบุว่ามีส่วนร่วมใน "แก๊ง" ด้วย เฉิน ปั๋วต๋า และเหมา ยฺเหวี่ยนซิน (หลานชายของเหมา) ก็ถูกมองว่าเป็นผู้ร่วมงานใกล้ชิดของแก๊งสี่คนด้วยเช่นกัน
บันทึกส่วนใหญ่ของตะวันตกมองว่าผู้นำที่แท้จริงของการปฏิวัติวัฒนธรรมประกอบด้วยกลุ่มที่กว้างกว่า โดยอ้างอิงถึงสมาชิกของคณะปฏิวัติทางวัฒนธรรมเป็นหลัก ผู้ที่โดดเด่นที่สุดคือหลิน เปียว กระทั่งการแปรพักตร์ที่ถูกกล่าวหาของเขาจากจีนและการเสียชีวิตในอุบัติเหตุเครื่องบินตกใน ค.ศ. 1971 เฉิน ปั๋วต๋ามักถูกจัดอยู่ในกลุ่มของหลินมากกว่าของเจียง ชิง
บทบาท

ในช่วงเริ่มต้นของการปฏิวัติวัฒนธรรม เมื่อวันที่ 10 พฤศจิกายน ค.ศ. 1965 เหยา เหวินยฺเหวียน ตีพิมพ์บทความลงในหนังสือพิมพ์เหวินฮุ่ยเป้า ซึ่งเป็นหนึ่งในงานเขียนที่มีชื่อเสียงที่สุดของเขา โดยวิพากษ์วิจารณ์ละครเรื่องไห่รุ่ยถูกปลดจากตำแหน่ง บทความโต้แย้งอุปรากรดังกล่าวว่าแท้จริงแล้วเป็นการแสดงความเห็นใจต่อความพยายามปฏิรูปของเผิง เต๋อหวย วีรบุรุษทางการทหาร และดังนั้นจึงเป็นการโจมตีการก้าวกระโดดไกลไปข้างหน้าของประธานเหมา เหมาทำการกวาดล้างเผิงออกจากอำนาจในภายหลัง บทความนี้ถูกอ้างว่าเป็นชนวนที่จุดประกายการปฏิวัติวัฒนธรรม
เจียง ชิงจัดการแสดงอุปรากรปฏิวัติในช่วงการปฏิวัติวัฒนธรรมและพบปะกับกองกำลังยุวชนแดง
การกำจัดกลุ่มนี้ออกจากอำนาจบางครั้งถูกมองว่าเป็นการสิ้นสุดของการปฏิวัติวัฒนธรรม ซึ่งเหมาได้เริ่มขึ้นใน ค.ศ. 1966 เพื่อต่อสู้แย่งชิงอำนาจกับผู้นำอย่างหลิว เช่าฉี, เติ้ง เสี่ยวผิง และเผิง เจิ้น เหมามอบหมายให้ภริยาของเขา เจียง ชิง  อดีตนักแสดงภาพยนตร์ที่ก่อน ค.ศ. 1966 ไม่เคยมีบทบาททางการเมืองในที่สาธารณะ เข้าควบคุมกลไกวัฒนธรรมของประเทศ จาง, เหยา และหวัง เป็นผู้นำพรรคในเซี่ยงไฮ้ผู้ซึ่งมีบทบาทสำคัญในการทำให้เหมาควบคุมเซี่ยงไฮ้ได้สำเร็จในช่วงการปฏิวัติวัฒนธรรม
ในช่วงเวลาใกล้เคียงกับการเสียชีวิตของหลิน เปียวใน ค.ศ. 1971 การปฏิวัติวัฒนธรรมเริ่มเสียแรงผลักดัน ผู้บัญชาการคนใหม่ของกองทัพปลดปล่อยประชาชนเรียกร้องให้มีการฟื้นฟูความสงบเรียบร้อยในสถานการณ์อันตรายตามแนวชายแดนกับสหภาพโซเวียต (ดูความแตกแยกจีน–โซเวียต) นายกรัฐมนตรีโจว เอินไหล ผู้ซึ่งยอมรับการปฏิวัติวัฒนธรรมแต่ไม่เคยสนับสนุนอย่างเต็มที่ ได้ฟื้นฟูอำนาจของตนและใช้อำนาจนั้นนำเติ้ง เสี่ยวผิงกลับเข้าสู่ตำแหน่งผู้นำพรรคในการประชุมสภาแห่งชาติพรรคครั้งที่ 10 ใน ค.ศ. 1973 หลิว เช่าฉีเสียชีวิตในคุกใน ค.ศ. 1969
ในช่วงบั้นปลายชีวิตของเหมา เกิดการแย่งชิงอำนาจระหว่างแก๊งสี่คนกับพันธมิตรของเติ้ง เสี่ยวผิง โจว เอินไหล และเย่ เจี้ยนอิง
ผลพวง

ทันทีหลังการจับกุม นายกรัฐมนตรีฮฺว่า กั๋วเฟิง จอมพลเย่ เจี้ยนอิง และผู้เชี่ยวชาญด้านเศรษฐกิจ เฉิน ยฺหวิน กับหลี่ เซียนเนี่ยน ได้รวมตัวกันเป็นแกนผู้นำพรรคชุดต่อไป ทั้งสี่คนนี้ ร่วมกับเติ้ง เสี่ยวผิงที่ได้รับการกู้ชื่อเสียง และวัง ตงซิ่ง ได้รับเลือกเป็นรองประธานพรรคในการประชุมสภาแห่งชาติพรรคคอมมิวนิสต์จีนในเดือนสิงหาคม ค.ศ. 1977 ในระดับกรมการเมือง สมาชิกภาพของจอมพลที่ยังมีชีวิตอยู่ทั้งสี่คน นายพลอีกเจ็ดคนและบุคคลอื่น ๆ อย่างน้อยห้าคนที่มีความสัมพันธ์ใกล้ชิดกับกองทัพสะท้อนให้เห็นถึงความกังวลอย่างลึกซึ้งต่อเสถียรภาพของชาติ
การสอบสวน

การพิจารณาคดีแก๊งสี่คนเป็นส่วนหนึ่งของความพยายามของพรรคคอมมิวนิสต์ในการสร้างระบบยุติธรรมที่มีการจัดตั้งเป็นสถาบัน การพิจารณาคดีเหล่านี้เป็นที่รับรู้กันอย่างกว้างขวางในหมู่ประชาชนชาวจีนเนื่องจากการถ่ายทอดสดการพิจารณาคดีทางโทรทัศน์ทุกวันและการเผยแพร่ภาพยนตร์สารคดีเกี่ยวกับการพิจารณาคดีอย่างกว้างขวาง
ในช่วงปลาย ค.ศ. 1980 ผู้นำที่ถูกปลดทั้งสี่คนถูกนำตัวขึ้นพิจารณาคดีโดยศาลประชาชนสูงสุดของจีนโดยมีเจียง หฺวาเป็นประธาน ในเดือนมกราคม ค.ศ. 1981 พวกเขาถูกตัดสินว่ามีความผิดฐานทำกิจกรรมต่อต้านพรรค ระหว่างการพิจารณาคดี เจียง ชิงแสดงท่าทีต่อต้านอย่างเห็นได้ชัด โดยตะโกนประท้วงและร้องไห้ในบางขณะ เธอเป็นสมาชิกคนเดียวในแก๊งสี่คนที่แก้ต่างให้ตัวเอง ข้อโต้แย้งของฝ่ายจำเลยคือเธอทำตามคำสั่งของประธานเหมามาตลอด จาง ชุนเฉียวปฏิเสธที่จะยอมรับการกระทำผิดใด ๆ เหยา เหวินยฺเหวียนและหวัง หงเหวินแสดงความสำนึกผิดและสารภาพความผิดที่ถูกกล่าวหา
ฝ่ายอัยการแยกแยะความผิดพลาดทางการเมืองออกจากอาชญากรรมที่แท้จริง ในบรรดาสิ่งที่เกิดขึ้นนั้นมีทั้งการยึดอำนาจรัฐและอำนาจพรรค รวมถึงการข่มเหงประชาชนประมาณ 750,000 คน ซึ่งในจำนวนนี้มีผู้เสียชีวิต 34,375 คนในช่วง ค.ศ. 1966–1976 บันทึกอย่างเป็นทางการของการพิจารณาคดียังคงไม่ได้ถูกเปิดเผย[ต้องการอ้างอิง]
ผู้เข้าฟังการพิจารณาคดีในวันเปิดการพิจารณาคดีนั้น ประกอบด้วยผู้แทนประชาชนที่ได้รับการคัดเลือกจากแต่ละมณฑลและเขตปกครองตนเอง รวมถึงครอบครัวของผู้เสียหายซึ่งรวมถึงภรรยาม่ายของหลิว เช่าฉี, เฮ่อ หลง และหลัว รุ่ยชิง
เจียง ชิงและจาง ชุนเฉียวได้รับโทษประหารชีวิต ซึ่งต่อมาลดโทษเป็นจำคุกตลอดชีวิต ในส่วนหวัง หงเหวินและเหยา เหวินยฺเหวียนได้รับโทษจำคุกตลอดชีวิตและจำคุก 20 ปีตามลำดับ สมาชิกทั้งหมดของแก๊งสี่คนเสียชีวิตหมดแล้ว โดยเจียง ชิงฆ่าตัวตายใน ค.ศ. 1991 หวัง หงเหวินเสียชีวิตใน ค.ศ. 1992, และเหยา เหวินยฺเหวียนกับจาง ชุนเฉียวเสียชีวิตใน ค.ศ. 2005 หลังได้รับการปล่อยตัวจากเรือนจำใน ค.ศ. 1996 และ ค.ศ. 1998 ตามลำดับ
ผู้สนับสนุนแก๊งสี่คน รวมถึงเฉิน ปั๋วต๋าและเหมา ยฺเหวี่ยนซิน ก็ถูกตัดสินลงโทษด้วยเช่นกัน
การใช้ศัพท์ในลักษณะอุปมาเชิงประวัติศาสตร์ > "แก๊งออฟโฟร์น้อย"

ในการต่อสู้ระหว่างผู้สนับสนุนของฮฺว่า กั๋วเฟิงกับเติ้ง เสี่ยวผิง ศัพท์ใหม่ได้ถือกำเนิดขึ้น โดยชี้ไปยังผู้ร่วมงานใกล้ชิดที่สุดสี่คนของฮฺว่า ได้แก่ วัง ตงซิ่ง, อู๋ เต๋อ, จี้ เติงขุย และเฉิน ซีเหลียน ใน ค.ศ. 1980 พวกเขาถูกกล่าวหาว่ากระทำ "ความผิดพลาดร้ายแรง" ในการต่อสู้กับแก๊งสี่คนและถูกลดตำแหน่งจากกรมการเมืองให้เป็นสมาชิกคณะกรรมาธิการกลางธรรมดา
การใช้ศัพท์ในลักษณะอุปมาเชิงประวัติศาสตร์ > "แก๊งออฟโฟร์" แห่งฮ่องกง

ใน ค.ศ.  2013 สื่อของรัฐจีนแผ่นดินใหญ่ระบุว่าแอนสัน ชาน, มาร์ติน ลี, โยเซฟ เฉิน และจิมมี ไหล่เป็น "แก๊งออฟโฟร์แห่งฮ่องกง" เนื่องจากความสัมพันธ์กับต่างประเทศที่ถูกกล่าวหาของพวกเขา
ใน ค.ศ. 2016 หนังสือพิมพ์ซิงเปาเดลินิวส์ซึ่งสนับสนุนปักกิ่งเริ่มตีพิมพ์บทบรรณาธิการที่วิพากษ์วิจารณ์ต่ง เจี้ยนหฺวา, เหลียง เจิ้นอิง, จาง เสี่ยวหมิง และเจียง ไจ้จง โดยเรียกพวกเขาว่าเป็น "แก๊งออฟโฟร์แห่งฮ่องกง" อีกกลุ่มหนึ่ง บทความกล่าวหาว่าบุคคลเหล่านี้แสร้งจงรักภักดีต่อปักกิ่ง แต่กลับทรยศและบ่อนทำลายฮ่องกงเพื่อผลประโยชน์ตนเอง โดยสร้างความขัดแย้งและก่อกวนต่าง ๆ รวมถึงวิธีอันตรายอื่น ๆ
ใน ค.ศ. 2019 สื่อของรัฐจีนเรียก แอนสัน ชาน, มาร์ติน ลี, จิมมี ไหล่ และอัลเบิร์ต โฮว่าเป็น "แก๊งออฟโฟร์แห่งฮ่องกง" อีกกลุ่มหนึ่งเนื่องจากพวกเขาถูกกล่าวหาว่าสมรู้ร่วมคิดกับกองกำลังต่างชาติที่เกี่ยวข้องกับการประท้วงในฮ่องกง ค.ศ. 2019–2020 วลีดังกล่าวถูกประณามโดยบุคคลทั้งสี่
ดูเพิ่ม

แก๊งออฟโฟร์ (ประเทศไทย)
แก๊งสี่คนในการพิจารณาคดีใน ค.ศ. 1981
เทศบาลเมืองบางใหญ่

| เทศบาลเมืองบางใหญ่ |
| --- | --- |
เทศบาลเมือง

ทม.บางใหญ่ที่ตั้งสำนักงานเทศบาลเมืองบางใหญ่
พิกัด: 13°50′13.0″N 100°21′32.5″E﻿ / ﻿13.836944°N 100.359028°E﻿ / 13.836944; 100.359028
ประเทศ:  ไทย
จังหวัด: นนทบุรี
อำเภอ: บางใหญ่
จัดตั้ง:  • 20 ธันวาคม 2532 (สุขาภิบาลบางใหญ่)  • 25 พฤษภาคม 2542 (ทต.บางใหญ่)  • 15 มกราคม 2568 (ทม.บางใหญ่)
พื้นที่
 • ทั้งหมด: 7.23 ตร.กม. (2.79 ตร.ไมล์)
ประชากร (2563)
 • ทั้งหมด: 12,083 คน
 • ความหนาแน่น: 1,671.23 คน/ตร.กม. (4,328.5 คน/ตร.ไมล์)
รหัส อปท.: 05120305
ที่อยู่ สำนักงาน: เลขที่ 74 หมู่ที่ 4 ซอยเทศบาล 9 (คุ้มทรัพย์) ถนนบางใหญ่-บางคูลัด ตำบลบางใหญ่ อำเภอบางใหญ่ จังหวัดนนทบุรี 11140
เว็บไซต์: www.bangyaimunicipality.go.th
 ส่วนหนึ่งของสารานุกรมประเทศไทย
เทศบาลเมืองบางใหญ่ เป็นเทศบาลเมืองในเขตอำเภอบางใหญ่ จังหวัดนนทบุรี และเป็นเทศบาลหนึ่งในหกแห่งของอำเภอ ตั้งอยู่บริเวณย่านบางคูลัดสองฝั่งคลองบางใหญ่ ทางทิศตะวันตกของจังหวัด สภาพพื้นที่ส่วนใหญ่ยังเป็นชนบทอยู่ หลายคนเข้าใจผิดคิดว่าเขตเทศบาลเมืองบางใหญ่คือบริเวณบางใหญ่ซิตี้ (ชุมชนเมืองรอยต่อระหว่างอำเภอบางใหญ่กับอำเภอบางบัวทอง) แต่ที่จริงแล้วบริเวณนั้นเป็นพื้นที่ของเทศบาลเมืองเสาธงหินและเทศบาลเมืองบางรักพัฒนา